laion/Wikipedia-Exotic huggingface dataset:
דובוני אכפת לי: המסע לארץ הצחוק

דובוני אכפת לי: המסע לארץ הצחוק (באנגלית: Care Bears: Journey to Joke-a-lot) הוא סרט אמריקאי-בריטי-קנדי באנימציה ממוחשבת לילדים שמבוסס על הזיכיון "דובוני אכפת לי" שבבעלות חברת "Those Characters from Cleveland". הסרט הוא הסרט הראשון של דובוני אכפת לי באנימציה ממוחשבת. הסרט בוים על ידי מייק פלוס ונכתב על ידי ג'פרי אלן שכטר. הסרט שודר לראשונה בארצות הברית ב-5 באוקטובר 2004, ולאחר מכן הופץ בעולם דרך חברת "סרטי יוניברסל". בישראל הסרט יצא ב-DVD בדיבוב לעברית בשנת 2005. אורך הסרט הוא כ-83 דקות, ושפת המקור שלו היא אנגלית (הסרט דובב לשפות נוספות, ביניהן: עברית, צרפתית והולנדית). הסרט מספר על דובי לב-אמת, שמחפש מקום אחר בו יעריכו את חוש ההומור שלו כאשר אחת מבדיחותיו לא הצליחו. דובי לב-אמת מצא ארץ בשם "ארץ הצחוק", ארץ בה ההומור שולט. דובי לב-אמת הופך במהרה למלך של הארץ, אפילו נותנים לו את השרביט המלכותי השומר על תכשיטי הממלכה הקסומים שמחזיקים את סוד היכולות של הארץ להצחיק. באותו זמן, לב-רגיש, לב-רון ושאר דובוני אכפת לי, דואגים לשלומו של דובי לב-אמת שנאבד. הדובונים יוצאים לחפש אותו ומנסים לשכנע אותו לחזור הביתה, לארץ אכפתיה. פרק זה לוקה בחסר. אנא תרמו לוויקיפדיה והשלימו אותו. יש לרשום על הדמויות והמדבבים באנגלית ובעברית. באותו יום בו שודר הסרט לראשונה, פורסם אלבום שירים של הסרט שבוצע על ידי המדבבים של הסרט. כותב האלבום היה איאן תומאס, והוא כולל כ-13 שירים שמתוכם רק 5 הופיעו בסרט. האלבום לא נמכר בישראל, אך חמשת השירים שהופיעו בסרט דובבו לעברית. דובוני אכפת לי "דובוני אכפת לי: המסע לארץ הצחוק", במסד הנתונים הקולנועיים IMDb (באנגלית) "דובוני אכפת לי: המסע לארץ הצחוק", באתר נטפליקס "דובוני אכפת לי: המסע לארץ הצחוק", באתר AllMovie (באנגלית) "דובוני אכפת לי: המסע לארץ הצחוק", באתר Rotten Tomatoes (באנגלית) "דובוני אכפת לי: המסע לארץ הצחוק", במסד הנתונים הקולנועיים KinoPoisk (ברוסית)
הסופר קאפ האיטלקי 2007

הסופר קאפ האיטלקי 2007 היה המהדורה ה-20 של הסופר קאפ האיטלקי. הוא נערך ב-17 באוגוסט 2007, בסן סירו, שבמילאנו, איטליה. המשחק שוחק בין אלופת הסרייה א' לעונת 2006/07, אינטר מילאנו, לבין מחזיקת הגביע האיטלקי של אותה העונה, רומא. רומא ניצחה במשחק בתוצאה 1-0. עונת 2007/2008 בסרייה א'
אנה מריה טלס קאריירה

אנה מריה טלס קאריירה (באנגלית: Ana Maria Teles Carreira) הייתה שגרירת אנגולה בבריטניה. משמשת כדיפלומטית מקצועית בשירות החוץ האנגולי. בטרם מונתה לשגרירה, עבדה במשרד החוץ האנגולי כמנהלת המחלקה המשפטית והקונסולרית ומנהלת אזור אסיה ואוקיאניה. היא שימשה כיועצת ברפובליקה של קונגו. בשנת 2001, הייתה שגרירת אנגולה להודו, השגרירה השנייה בהיסטוריה של אנגולה להודו. ולאחר מכן הייתה שגרירה לא תושבת של אנגולה בתאילנד. ב-2005 מונתה כשגרירת אנגולה בבריטניה.. היא כיהנה בתפקיד עד לשנת 2011 כאשר במקומה מוני מיגל נטו. בין השנים 2011 ל-2017, כיהנה כשגרירת אנגולה לגאנה. אנה מריה טלס קאריירה בעלת תואר ראשון במשפטים, ותואר שני בלימודים דיפלומטיים מהאקדמיה הדיפלומטית של לונדון באוניברסיטת וסטמינסטר. "Embassy of the Republic of Angola". Government of the United Kingdom. 2007. ארכיון מ-31 בדצמבר 2007. נבדק ב-27 במרץ 2019. {{cite web}}: (עזרה) "A Chatham House Africa Programme Conference" (PDF). Biography of Ana Maria Carreira. 2010. אורכב מ-המקור (PDF) ב-2011-06-17. נבדק ב-2010-05-03. "Head Of State Swears In New Ambassadors". ANGOP Agencia Angola Press. 28 בספטמבר 2005. נבדק ב-27 במרץ 2019. {{cite web}}: (עזרה) "Speech by SHRI K.R. NARAYANAN, President of India, while accepting credentials from Mrs. Ana Maria Teles Carreira, Ambassador-designate of the Republic of Angola". 30 באפריל 2001. נבדק ב-27 במרץ 2019. {{cite web}}: (עזרה) "Angola's Economic Development Also Depends on Sea". allafrica.com. 15 באפריל 2014. נבדק ב-27 במרץ 2019. {{cite web}}: (עזרה) "Embaixadora angolana pede demissão". 7 במרץ 2017. נבדק ב-27 במרץ 2019. {{cite web}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קיריל דניסוב

קיריל גיאורגביץ' דניסוב (ברוסית: Кири́лл Гео́ргиевич Дени́сов; נולד ב-25 בינואר 1988) הוא ג'ודוקא רוסי. דניסוב מחזיק בחמש מדליות מאליפויות העולם, שתי מדליות כסף (2009 ו-2015) ושלוש מדליות ארד (2010, 2013 ו-2017). באליפויות אירופה הוא זכה בארבע מדליות. שתי מדליות זהב (2013 ו-2015), מדליית כסף (2011) ומדליית ארד (2017). דניסוב התחרה פעמיים במשחקים האולימפיים בשנים 2012 ו-2016. בלונדון 2012 הוא הגיע עד שלב חצי הגמר בו הפסיד לאשלי גונזלס הקובני ונשר לקרב על מדליית הארד שם הפסיד למסאשי נישיאמה היפני. במהלך הקריירה דניסוב זכה במדליות רבות בתחרויות מהסבב העולמי וביניהן מדליות בטורנירי טוקיו ופריז היוקרתיים. מדיה וקבצים בנושא קיריל דניסוב בוויקישיתוף קיריל דניסוב, ברשת החברתית פייסבוק קיריל דניסוב, ברשת החברתית אינסטגרם קיריל דניסוב, באתר הוועד האולימפי הבין-לאומי קיריל דניסוב, באתר olympedia.org קיריל דניסוב, באתר איגוד הג'ודו העולמי קיריל דניסוב, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
מפל הקרח ברייר

מפל הקרח ברייר (באנגלית: Brier Icefalls) הוא מפל קרח ברכס בריטניה שבאנטארקטיקה. גובה מפל הקרח 150 מטרים ורוחבו 9 קילומטרים. המפל מצוי בצידה המזרחי של גבעת ואנטייג. המפל נקרא על שמו של פרנק ברייר (Frank Brier), ממשרד תוכניות הקוטב (Office of Polar Programs) בקרן הלאומית למדע של ארצות הברית. ברייר שימש כמנהל מתקנים והיה אחראי על בנייה ושיפוץ מתקנים בתחנת מקמרדו ובתחנת הקוטב בין השנים 1995–2001, עת חודשו תחנות אלה. • Jane G. Ferrigno, Kevin M. Foley, Charles Swithinbank, and Richard S. Williams, Jr., Coastal-Change and Glaciological Map of the Ross Island Area, Antarctica: 1962–2005, U.S. Geological Survey Professional Paper מפל הקרח ברייר באתר הסקר הגאולוגי של ארצות הברית מפל הקרח ברייר באתר הגאזט האנטארקטי של ממשלת אוסטרליה מפל הקרח ברייר באתר הגאזט האנטארקטי המשווה SCAR תצלום לוויין של אזור מפל הקרח ברייר מידע גאוגרפי והיסטורי
Wer da gläubet und getauft wird, רי"ב 37

Wer da gläubet und getauft wird (בעברית: המאמין ונטבל), רי"ב 37, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה בחג העלייה, שחל ב-18 במאי 1724. קנטטה זו הייתה השש עשרה שהלחין באך באותה שנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 86. ב-1857 הוציאה לאור חברת באך את הקנטטה לראשונה, בכרך 7 של פרסומיה. סדר הקריאה לחג העלייה כולל את תיאור עליית ישו השמימה, מתוך מעשי השליחים ופסוקים מהבשורה על-פי מרקוס המתארים את הוראותיו של ישו לשליחים להפיץ את הבשורה ולהטביל את המאמינים. שם הקנטטה והחלק הראשון בה, לקוח מתוך דבריו אלה של ישו על פי מרקוס: "הַמַּאֲמִין וְנִטְבָּל יִוָּשַׁע, וּמִי שֶׁלֹּא יַאֲמִין יֶאְשַׁם". לברית הקנטטה נכתבה על ידי מחבר לא ידוע. היא מורכבת ממעין שני חלקים שכל אחד מהם מסתיים בכורל: הכורל שבחלק השלישי לקוח ממזמור של התאולוג והמשורר פיליפ ניקולאי בן המאה ה-16 פיליפ ניקולאי (אנ'), והכוראל שבחלק האחרון לקוח ממזמור של המשורר יוהאן קולרוס (אנ'), אף הוא בן המאה ה-16. חציה הראשון (חלקים 1–3) עוסק באהבת ישו הכרוכה באמונה בו. חציה השני (חלקים 4–6) עוסק בחשיבות האמונה, מעבר למעשים הטובים. הקנטטה נועדה לביצוע על ידי סולני סופרן, אלט, טנור ובס בליווי מקהלה בת ארבעה קולות, ובתזמור של שני אבובי ד'אמורה, שני כינורות, ויולה ובאסו קונטינואו. לקנטטה שישה פרקים: מקהלה: Wer da gläubet und getauft wird (המאמין ונטבל) אריה לטנור: Der Glaube ist das Pfand der Liebe (אמונה היא ערבון לאהבה) כורל לסופרן ולאלט: Herr Gott Vater, mein starker Held (אדון אלהים, אב גיבור אדיר) רצ'יטטיב לבס: Ihr Sterblichen, verlanget ihr (אתם בני תמותה, אתם מבקשים) אריה לבס: Der Glaube schafft der Seele Flügel (אמונה נותנת לנפש כנפיים) כורל: Den Glauben mir verleihe (הענק לי אמונה) היצירה הוקלטה במלואה 18 פעמים בהקלטות מסחריות. בין המנצחים שביצעו את ההקלטות ניתן לציין את הלמוט רילינג (ב-1979), טון קופמן (ב-1998) וג'ון אליוט גרדינר (ב-1993 ושוב ב-2012). מידע על היצירה "Wer da gläubet und getauft wird, רי"ב 37" באתר מיוזיק בריינז מידע על הקומפוזיציה "Wer da gläubet und getauft wird, רי"ב 37" באתר AllMusic פרטי הקנטטה באתר קנטטות באך טקסט הקנטטה באתר קנטטות באך (בתרגום לעברית) רשימת פרסומי באך באתר IMSLP מעשי השליחים א', 1-11 מרקוס ט"ז, 14-20 רשימת ההקלטות באתר קנטטות באך
בוטאן

בוטאן (שם מדעי: Butane) הוא אחד הפחמימנים הפשוטים ממשפחת האלקאנים. נוסחתו הכימית היא C4H10 או באופן מורחב: CH3CH2CH2CH3 או, בצורתו האחרת (איזובוטאן, CH(CH3)3). מולקולת הבוטאן בנויה משרשרת בלתי מסועפת של ארבעה אטומי פחמן שאליהם קשורים עשרה אטומי מימן. זהו גז דליק, אשר ניתן לנזל אותו בקלות ומשמש בעיקר לחימום ולבישול. שריפת בוטאן בנוכחות מספקת של חמצן יוצרת פחמן דו-חמצני ומים (שרפה מלאה), בעוד ששריפה בחוסר חמצן יוצרת פיח (פחמן) ופחמן חד-חמצני (שרפה חלקית). מכיוון שהגז חסר צבע וריח, נהוג להוסיף למכלי הגז המיועדים לשימוש ביתי תרכובת גופרית בעלת ריח אופייני: מתאנתיול או אתאנתיול (מתיל / אתיל מרקפטאן), לשם זיהוי דליפות ומניעת תאונות. בין שימושיו הנוספים הוא נמצא במצתים לסיגריות ובמכלי ניקוי בלחץ המיועדים לניקוי מוצרי אלקטרוניקה. גז זה מגיע לצרכנים במצב נוזלי במכלי הגז עקב הלחץ הרב בתוך המכל. כשהבוטאן הנוזלי משתחרר מן המכל הוא מתאייד מיד לגז. המבנים של שני האיזומרים של בוטאן n-Butane i-Butane מדיה וקבצים בנושא בוטאן בוויקישיתוף בוטאן, באתר אנציקלופדיה בריטניקה (באנגלית)
אסטנה (כדורסל)

מועדון הכדורסל אסטנה הוא מועדון כדורסל מקצועי קזחי המבוסס בעיר אסטנה שבקזחסטן ומהווה חלק ממועדון הספורט הנשיאותי באותו השם. המועדון נוסד בשנת 2011 ומתחרה בליגת הכדורסל הקזחית ובליגה המאוחדת VTB. פרק זה לוקה בחסר. אנא תרמו לוויקיפדיה והשלימו אותו. אסטנה הוקמה במרץ 2011, במטרה להתחרות בליגת VTB. ואלרי טיכוננקו נבחר למנכ"ל הקבוצה. היו ספקות שהביעו במועדונים אחרים בליגה המאוחדת של VTB, האם המועדון יהיה תוספת טובה לתחרות, בשל מחסור במסורת כדורסל בקזחסטן; אבל המועדון ענה על כל דרישות הכניסה, כולל התקציב ואולם הכדורסל ( סדריקה ולודרום המשופץ) הסמוך לבתי מלון ולשדה תעופה בינלאומי. המועדון קיבל את מלוא המימון שלו מקרן השפע הריבונית של ממשלת קזחסטן, סאמרוק-קזינה. המועדון החתים מספר שחקנים קזחים ממועדון נמרי אסטנה ומונה גם מאמנם הראשי, ויטלי סטרבקוב, לשמש כעוזר מאמן הקבוצה. בעונה הראשונה שלה בליגת VTB, הקבוצה מקזחסטן ניצחה ב-7 משחקים מתוך 16 בעונת 2011/2012, כולל משחקים נגד מועדונים חזקים, כמו ז'לגיריס קובנה וחימקי מוסקבה, שהגיעו לפלייאוף. הקבוצה הפכה לחלק ממועדון הספורט הנשיאותי אסטנה, כאשר הוקם המועדון בדצמבר 2012. אסטנה משחקת את משחקי הכדורסל הביתיים שלה ב"סריאקה וולודרום", שיש בה קיבולת של 10,000 אנשים למשחקי כדורסל. אליפות קזחסטן: זכייה: 2012, 2013, 2014, 2015, 2017, 2018, 2019, 2020, 2021, 2022 גביע קזחסטן: זכייה: 2011, 2012, 2013, 2014, 2017, 2018, 2019, 2020, 2021 מדיה וקבצים בנושא אסטנה בוויקישיתוף אתר האינטרנט הרשמי של אסטנה אסטנה, ברשת החברתית פייסבוק אסטנה, ברשת החברתית אקס (טוויטר) אסטנה, ברשת החברתית VK אסטנה באתר basketball.asia-basket.com "A brand of our country is well-known all around the world". BC Astana. אורכב מ-המקור ב-2015-06-27. נבדק ב-26 ביוני 2015. {{cite web}}: (עזרה) "Report on the use of property, BC Astana for the year 2012". BC Astana. אורכב מ-המקור ב-2015-06-29. נבדק ב-26 ביוני 2015. {{cite web}}: (עזרה) "Valery Tikhonenko: The goal of "Astana" - is return big basketball to Kazakhstan". VTB United League. 13 ביוני 2011. אורכב מ-המקור ב-26 ביוני 2015. נבדק ב-19 ביוני 2015. {{cite web}}: (עזרה) Ibraev, Serik (6 באפריל 2011). "Новые "Тигры"" Русский [New Tigers]. Sports.kz (ברוסית). Np.kz. נבדק ב-26 ביוני 2015. {{cite web}}: (עזרה) "Valeriy Tikhonenko: We are ready to bring multiple surprises in the upcoming season". VTB United League. 3 בספטמבר 2012. אורכב מ-המקור ב-2015-06-29. נבדק ב-26 ביוני 2015. {{cite web}}: (עזרה)
ראובן רוטשילד

ראובן רוטשילד (נולד ב-1957) הוא כדורסלן ונהג אוטובוס עבר ישראלי, ששיחק בתפקיד הסנטר בהפועל עפולה ובנבחרת ישראל. נולד לכדורסלן העבר שלמה רוטשילד. למד בבית הספר אורט בעפולה במגמת אלקטרוניקה. בגיל 13 החל ראובן רוטשילד את קריירת הכדורסלן שלו, כשהצטרף לקבוצת הנוער של הפועל עפולה. בשנת 1973 השתתף במדי נבחרת הקדטים של ישראל באליפות אירופה שנערכה באיטליה. בעונת 1974/1975 רשם את עונתו הראשונה בליגה הבכירה במדי הפועל עפולה, אך הקבוצה, תחת המאמן רני כהנא רשמה עונה חלשה וירדה לליגה השנייה, כאשר רוטשילד קלע בממוצע של 10.1 נקודות למשחק. בשנת 1975 התגייס לצה"ל וכשחקן נבחרת ישראל, זכה למעמד של ספורטאי מצטיין והוצב לשרת בתפקיד מקצועי, בבסיס חיל האוויר ברמת דוד, הקרוב לביתו. במהלך כל הקריירה שלו ככדורסלן, שירת רוטשילד בשירות קבע. בעונת 1975/1976 שיחק רוטשילד במדי עפולה בליגה השנייה וסייע לה להעפיל חזרה לליגה הראשונה. בשנת 1976 השתתף רוטשילד עם נבחרת הנוער באליפות אירופה לנוער בספרד. כן בשנת 1976 ייצג את חיל האוויר בגביע הרמטכ"ל בכדורסל. בעונת 1976/1977 סיימה עפולה במקום ה-11 בליגה, אך מכיוון שהייתה יורדת אחת, היא ניצלה מירידה. רוטשילד קלע בממוצע של 12 נקודות למשחק. בשנת 1977 הוזמן רוטשילד את נבחרת ישראל הבוגרת באליפות אירופה שנערכה בבלגיה, תחת המאמן רלף קליין. הנבחרת רשמה הישג שיא כאשר סיימה את הטורניר במקום החמישי, אך רוטשילד לא שותף בטורניר. כן באותה שנה ייצג את נבחרת ישראל בכדורסל במכביה העשירית. בשלושת העונות הבאות הייתה עפולה קבוצת תחתית אך הצליחה להישאר בליגה, ורוטשילד רשם ממוצעים של 12, 11 ו-13.6 נקודות למשחק. בעונת 1980/1981 לא השתתף רוטשילד במשחקי הליגה ושהה בארצות הברית, ללמוד את מערכת בקרת הירי של מטוסי ה-F16 לאחר שצה"ל רכש מטוסים. בהמשך רשם רוטשילד עוד שתי עונות בעפולה, ובסיום עונת 1982/1983 עבר לקבוצה השנייה של העיר - הפועל יזרעאל/עפולה, ולא חזר לשחק עוד בליגה הראשונה. סך הכל שיחק רוטשילד 7 עונות בליגה הראשונה בכדורסל, בהן רשם 110 משחקים, קלע בממוצע של 9.3 נקודות למשחק, והוא מדורג במקום השישי בטבלת קלעי הפועל עפולה בכל הזמנים. בנבחרת ישראל בכדורסל שיחק רוטשילד 9 משחקים והשתתף באליפות אירופה 1977. בשנת 2018 נבחר רוטשילד על ידי אתר mynet, לאחד מעשרת הכדורסלנים הגדולים של עפולה בכל הזמנים. בשלהי הקריירה עבר רוטשילד קורס מאמני כדורסל. בשנת 1985 השתחרר רוטשילד משירות הקבע, והחל לעבוד כנהג אוטובוס באגד. בשנת 1988, שיחק ואימן בקבוצת הכדורסל "חבל - איילות" שבדרום. לשם כך עבר עם משפחתו להתגורר בקיבוץ יטבתה במשך ארבע שנים, ובתוך כך עבד כנהג בסניף אגד באילת. בשנת 2004 נבחר רוטשילד לכהן כשופט בבית הדין של אגד ובשנת 2013 נבחר ליו"ר מנהל משפט החברים הארצי. פרופיל, באתר פיב"א כרטיס שחקן, אתר מנהלת הליגה מכדורסלן מצטיין ונהג לחורץ גורלות, אתר אגד כרטיס שחקן, אתר מנהלת הליגה מכדורסלן מצטיין ונהג לחורץ גורלות, אתר אגד הערב שני משחקי הגמר בגביע הרמטכ"ל בכדורסל, דבר, 30 ביוני 1976 כרטיס שחקן, אליפות אירופה 1977, אתר פיב"א כל ספורטאי משלחת ישראל, בעשירית, מעריב, 12 ביולי 1977 רבבות דולרים עברו ידיים בשוק העברות בכדורסל, דבר, 29 ביולי 1983 הפועל עפולה קלעי כל הזמנים, אתר מנהלת הליגה יוסי וקנין, בכל הזמנים: עשרת הכדורסלנים הגדולים של עפולה, mynet העמק, 20 באפריל 2018
אמנת וינה להגנת שכבת האוזון

אמנת וינה היא אמנה בינלאומית הדנה בהגנת שכבת האוזון. האמנה נפתחה לחתימה בשנת 1985 בווינה, אוסטריה ונכנסה לתוקף במרץ 1988. נכון לינואר 2021 חברות באמנה 197 מדינות. מדינת ישראל הצטרפה לאמנה בשנת 1992. באופן כללי, המדינות החברות על האמנה מתחייבות לנקוט בצעדים המתאימים להגן על בריאות האדם ועל הסביבה מההשפעות השליליות הנובעות או העלולות לנבוע מפעילויות אנושיות, המשנות או העלולות לשנות את שכבת האוזון. בין היתר, המדינות מתחייבות: לשתף פעולה באמצעות תצפיות שיטתיות, מחקר וחילופי מידע, במטרה להבין טוב יותר ולהעריך את השפעותיהן של פעילויות אנושיות על שכבת האוזון, ואת ההשפעות על בריאות האדם ועל הסביבה הנובעות משינוי בשכבת האוזון. לאמץ אמצעים תחיקתיים או מינהליים מתאימים, כדי להגביל, לצמצם או למנוע פעילויות אנושיות בתחומי השיפוט שלהם או בשליטתם, אשר מניחים שיש להן, או שעלולות להיות להן, השפעות שליליות הנובעות משינוי, או האפשרות לשינוי של שכבת האוזון. לשתף פעולה בתיאום תוכניות מדיניות מתאימות למנוע פעילויות המזיקות לשכבת האוזון. לשתף פעולה בניסוח אמצעים, נהלים ותקנים מוסכמים ליישום האמנה. לשתף פעולה עם גופים בינלאומיים מוסמכים כדי ליישם את האמנה ביעילות. בשנת 1987, בעקבות אמנת וינה, נקבע פרוטוקול מונטריאול בדבר חומרים המדללים את שכבת האוזון, אשר הגדיר לוח זמנים להפחתת השימוש בחומרים הפוגעים באוזון או להפסקתו. מסמך אמנת וינה Vienna Convention for the Protection of the Ozone Layer, ‏22 March 1985
This Used to Be My Playground

"This Used to Be My Playground" (בעברית: "זֶה הָיָה פַּעַם מִגְרַשׁ הַמִּשְׂחָקִים שֶׁלִּי") הוא סינגל שהוקלט על ידי הזמרת-יוצרת האמריקאית מדונה. השיר שימש כשיר הנושא של הסרט "ליגה משלהן" (1992), בו כיכבה מדונה עצמה. השיר הגיע למקום הראשון במצעד הבילבורד הוט 100. מדונה התבקשה להקליט שיר לסרט ובמסגרת העבודה שלה על אלבומה Erotica, באותה התקופה היא והמפיק שפ פטיבון העלו את הרעיון לשיר. לאחר שהוצג לבמאי הסרט הוא יצא כסינגל ב-16 ביוני 1992, על ידי חברת התקליטים של האחים וורנר. אם כי השיר לא נכלל בסוף בפסקול הסרט עקב התחייבויות חוזיות. לימים, מדונה כללה את השיר באלבום האוסף שלה Something to Remember. השיר נכתב והופק על ידי מדונה עצמה ושפ פטיבון. מדונה כתבה את השיר באמצעות מיקרופון כאשר היא שרה את מילות השיר לתוך מיקרופון בליווי של פסנתר, אורגן ותופים ובכך זו הייתה הפעם הראשונה בה פטיבון עבר על שיר שנכתב בצורה כזו. לאחר מכן הצוות עבד על קטע התזמורת מחדש על מנת להתאים אותו לשיר. השיר נפתח עם מנגינת קלידים ולאחר מכן מדונה מתחילה לבצע את השיר כאשר היא שרה אותו בצורה הבעתית אך מאופקת. הבתים והפזמון מתמזגים בשיר זה בזה כך שהם יוצרים המשכיות והשיר לבסוף מסתיים בבת אחת. מבחינה לירית השיר עוסק בזכרונות ילדות מהעבר ובחוסר היכולת להרפות מהם ולהמשיך האלה. השיר קיבל ביקורות חיוביות מהמבקרים שציינו אותו כתוסף חיובי ברפרטואר של מדונה. השיר זיכה אותה בפרס גלובוס הזהב בקטגוריית "השיר המקורי הטוב ביותר". השיר הגיע למקום הראשון בארצות הברית ובכך הפכה מדונה לזמרת שהצליחה להכניס הכי הרבה שירים למקום הראשון במדינה לצד ויטני יוסטון. בנוסף לכך, השיר הגיע למקום ראשון גם בקנדה, פינלנד, איטליה ושוודיה ולעשירייה הפותחת באוסטרליה, בלגיה, צרפת, גרמניה, אירלנד, הולנד, נורווגיה, ספרד, שווייץ והממלכה המאוחדת. מידע על היצירה "This Used to Be My Playground" באתר מיוזיק בריינז מידע על הסינגל "This Used to Be My Playground" באתר מיוזיק בריינז מידע על היצירה "This Used to Be My Playground" באתר Discogs סרטון השיר "This Used to Be My Playground" באתר יוטיוב Madonna Chart History, Billboard ARIA - landing, www.aria.com.au Gold & Platinum, RIAA (באנגלית) www.bpi.co.uk Madonna | Official Top 40 | MTV UK, web.archive.org, ‏2010-10-10 ORICON NEWS, ORICON NEWS
באריס (הוקי קרח)

מועדון ההוקי באריס, המכונה גם באריס אסטנהאו פשוט באריס, היא קבוצת הוקי קרח מקצוענית מהעיר אסטנה שבקזחסטן. זהו אחד המועדונים הראשונים להשתתף בליגת ההוקי הקונטיננטלית (KHL). המועדון משחק בחטיבת צ'רנישב, החטיבה המזרחית. המועדון מארח את משחקי הבית בבאריס ארנה, מאז עונת 2015-2016. לפני 2015, המועדון אירח בהיכל הספורט קזחסטן במשך 14 עונות, החל משנת 2001. המועדון הוקם בשנת 1999. מתוך עשר עונות באליפות הארצית, באריס זכתה בשתי אליפויות בעונות 2007/08 ו-2008/09. בשנת 2004, באריס התקבל למערך ליגות ההוקי קרח הרוסיות והצטרף לליגה השלישית בחשיבותה, הליגה הראשונה. ניצחון המועדון באליפות אורל-מערב סיביר בשנת 2007, הובילה להעפלתה לליגה הבכירה, השנייה בחשיבותה. לאחר עונה אחת בליגה הבכירה, באריס צורפה לליגת ההוקי הקונטיננטלית, שאך הוקמה, בשנת 2008. בשנת 2013, באריס הצטרף למועדון הנשיאותי אסטנה, המהווה אוסף של מועדוני ספורט שנתמכים על ידי קרן עושר ממשלתית בשם Samruk-Kazyna. עם זאת, קזחסטן טמיר ז'ולי, חברת הרכבות הקזחית, עודנה נותנת החסות העיקרית של המועדון. הקבוצה משמשת בסיס לנבחרת קזחסטן בהוקי קרח. אליפות קזחסטן זכייה (2): 2007/08, 2008/09 סגנות (3): 1999/00, 2000/01, 2001/02 גביע קזחסטן גמר (1): 2006 מקום שלישי (1): 2005 הליגה הראשונה — אזור אורל-מערב סיביר זכייה (1): 2006/07 גמר (1): 2005/06 מקום שלישי (1): 2004/05 מדיה וקבצים בנושא באריס בוויקישיתוף אתר האינטרנט הרשמי של באריס באריס, ברשת החברתית פייסבוק באריס, ברשת החברתית אקס (טוויטר) באריס, ביישום טלגרם באריס, ברשת החברתית אינסטגרם באריס, סרטונים בערוץ היוטיוב Martin Merk (4 בספטמבר 2010). "Kapitan Kazakhstan". International Ice Hockey Federation (IIHF). ארכיון מ-2015-04-14. נבדק ב-23 במרץ 2014. {{cite web}}: (עזרה) Jeff Z. Klein (26 באוקטובר 2012). "5,800 Miles From New York, Ranger Finds Hockey and More". The New York Times. הניו יורק טיימס. אורכב מ-המקור ב-2015-04-14. נבדק ב-23 במרץ 2014. {{cite news}}: (עזרה) Yerlan Zhanayev (24 בפברואר 2015). "Barys Astana Earns Playoffs Spot for Seventh Straight Season". The Astana Times. אורכב מ-המקור ב-30 באפריל 2015. נבדק ב-30 באפריל 2015. {{cite web}}: (עזרה) "KHL profile". Kontinental Hockey League. נבדק ב-18 ביולי 2015. {{cite web}}: (עזרה) Ilyas Omarov (4 ביולי 2013). "Astana Presidential Sports Club Launched". The Astana Times. אורכב מ-המקור ב-24 באפריל 2015. נבדק ב-31 באוקטובר 2013. {{cite web}}: (עזרה) "A. Koreshkov: "Barys" and national team of Kazakhstan are inseparable". Kazinform. 1 באפריל 2015. נבדק ב-3 באפריל 2015. {{cite web}}: (עזרה)
נקר קיסרי

נקר קיסרי (שם מדעי: Campephilus imperialis) הוא מין של עוף נדיר ממשפחת הנקריים אשר חי ביערות אמריקה הצפונית וייתכן שנכחד מהעולם. נקר זה הוא קרוב משפחתו של הנקר המגלני והוא בעל מראה דומה. הוא מגיע לאורך 56–60 ס"מ, מה שהופך אותו לגדול הנקרים מעולם. הנקר בעל מקור ארוך וצהוב המיועד לנקר עצים, עיניים לבנות, נוצות ראש וגוף שחורות, כנפיים לבנות והזכרים בעלי ציצה אדומה מעל ראשם. כמו רוב הנקרים הוא היה בעל רגליים בעלות ארבע אצבעות מקבילות, בצורה העוזרת לו לעמוד אנכי מעל ענף. תפוצתו המקורית של הנקר היא סביב רכס סיירה מדרה אוקסידנטל שבמקסיקו והוא נמצא בין סונורה וצ'יוואווה לחליסקו ומיצ'ואקאן. תפוצתו הטבעית של הנקר הייתה ביערות מחטניים של אורנים הרריים בתחומי מקסיקו. הוא ניזון בקבוצות קטנות מזחלים שגדלו בין קליפות האורן. הנקרים התרבו בין פברואר ליוני והטילו 1–4 ביצים. בתנאים קשים הם יצאו לחיפושים נרחבים בחיפוש מזונם. כיום נקר זה די נדיר עקב כריתת היערות והרשימה האדומה של IUCN הגדירה אותו כשרוי בסכנת הכחדה חמורה (CR). עם זאת יש אפשרות שבינתיים הנקר נכחד, כשהפעם האחרונה בה נראו פרטים שלו בטבע הייתה ב-1956. מדיה וקבצים בנושא נקר קיסרי בוויקישיתוף נקר קיסרי, באתר ITIS (באנגלית) נקר קיסרי, באתר NCBI (באנגלית) נקר קיסרי, באתר Animal Diversity Web (באנגלית) נקר קיסרי, בבסיס הנתונים ARKive (באנגלית) נקר קיסרי, באתר האנציקלופדיה של החיים (באנגלית) נקר קיסרי, באתר GBIF (באנגלית) ייתכן שנכחד מהעולם נקר קיסרי באתר הרשימה האדומה של IUCN
פסגת דגאלאן

פסגת דגאלאן או פסגת דיגאלאן (באנגלית: DeGalan Peak) היא הר ברכס בריטניה שבאנטארקטיקה. גובה הפסגה 2,470 מטרים מעל פני הים. הפסגה ממוקמת בראשו של עמק מגניס. הפסגה נקראת על שמו של לי דגאלאן (Lee DeGalan), שהיה אחראי על הבאת מטענים והבאת אספקה ועל הספקה עבור התוכנית האנטארקטית של ארצות הברית (United States Antarctic Program), במשך למעלה מ-20 שנים. פסגת דגאלאן באתר הסקר הגאולוגי של ארצות הברית פסגת דגאלאן באתר הגאזט האנטארקטי של ממשלת אוסטרליה פסגת דגאלאן באתר הגאזט האנטארקטי המשווה SCAR תרשים הנוף הנשקף מפסגת דגאלאן באתר peakvisor מפת אזור פסגת דגאלאן המרחק בין פסגת דגאלאן לאתרים אחרים באזור מידע גאוגרפי והיסטורי לפי מקור אחר גובה הפסגה 2,010 מטרים מעל פני הים
נסטור נורפלוקס

נסטור נורפלוקס (שם מדעי: Nestor productus) הוא מין נכחד של תוכי מהסוג נסטור אשר חי רק באי נורפוק שממזרח לניו זילנד. הוא היה קרובם של הקיאה והקאקא החיים והוא התגלה ב-1836 על ידי האורניתולוג ג'ון גולד. ייתכן שנצפה עוד לפני כן על ידי ג'יימס קוק שהגיע לאי ב-1774. נסטור זה היה בעל מקור בולט שיועד לפיצוח אגוזים קשים והוא הגיע לאורך 38 ס"מ, יותר קטן מהנסטורים החיים. הוא היה בעל נוצות אדמדמות עם גב וכנפיים בצבע חום-זית וחזה צהבהב. הראש היה כהה יחסית עם מקור אפור. תוכי זה היה מעופף איטי שחי על הקרקע, מעל עצים גבוהים ובין סלעים ביערות באי נורפוק והאי השכן לו, האי פיליפ (אנ'). הוא השמיע קולות צרודים לתקשורת. תוכי זה חי לצד המאורים אשר צדו אותו במשך שנים. כאשר הגיעו האירופאים ב-1788 לערך, הם הקימו באי מושבת עונשין גדולה, שהרעה את חיי התוכי הזה. דחיקתו ממקום חיותו, ציד לבשר והבאת טורפים כמו חתולים וחולדות גרמו למין זה להתמעט עד כדי הכחדה גמורה. התוכי האחרון מת בשבי בלונדון ב-1851. מדיה וקבצים בנושא נסטור נורפלוקס בוויקישיתוף נסטור נורפלוקס, באתר ITIS (באנגלית) נסטור נורפלוקס, באתר Animal Diversity Web (באנגלית) נסטור נורפלוקס, באתר GBIF (באנגלית) נסטור נורפלוקס באתר הרשימה האדומה של IUCN
מלחמת החיות

מלחמת החיות (באנגלית: Animal Face-Off) היא תוכנית טלוויזיה מדעית תיעודית ששודרה בערוץ דיסקברי ובאנימל פלנט בשנת 2004 ובת 12 פרקים בלבד. תוכנית זו מתמקדת בקרבות היפותטיים בין שני בעלי חיים שיכולים להיפגש בטבע, או במקרים מסוימים, ומדענים משווים אותם זה בזה. העתקים ומודלים שנוצרו בידי המחשב שימשו לאיסוף נתונים על בעלי החיים (כמו הכוח, יכולת הנשיכה ועוד). ואז, בזירה וירטואלית (סביבת המחיה של בעלי החיים), סצנת קרב קצרה באנימציה ממוחשבת חושפת את התוצאות. תנין הים נגד העמלץ הלבן: הפיל האפריקני נגד הקרנף הלבן: האריה נגד הטיגריס: ההיפופוטם נגד הכריש השורי: הזאב נגד הפומה: הניבתן נגד דוב הקוטב: הדוב החום נגד הטיגריס הסיבירי: האריה נגד התנין: הגורילה נגד הנמר: היגואר נגד האנקונדה: האליגטור נגד הדוב השחור: הלווייתן הראשתן נגד הדיונון העצום: "מלחמת החיות", במסד הנתונים הקולנועיים IMDb (באנגלית) News Archives: The Buffalo News, nl.newsbank.com ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.